KAZALO

1. PRORAČUNSKI POSTOPEK 2

2. STANJE GOTOVINE IN UPRAVLJANJE ODOBRITEV 4

3. IZVRŠEVANJE PRORAČUNA EKJS ZA LETO 2010 8

4. PRIPOMBE K IZVRŠEVANJU PRORAČUNA EKJS ZA LETO 2010 8

5. IZVRŠEVANJE NAMENSKIH PREJEMKOV 10

6. RAZČLENITEV PO VRSTAH ODHODKOV 11

PRILOGA 1 Priloga 2 Priloga 3 Priloga 4-I PRILOGA 4-II Priloga 5 PRILOGA 6 | PRORAčUNSKI POSTOPEK ZA ODOBRENA PRORAčUNSKA SREDSTVA EKJS ZA LETO 2010 DEL PRORAčUNA EKJS V PRORAčUNU EU MED LETOMA 2004 IN 2010 ANALIZA IZVAJANJA PRORAčUNA EKJS – PRORAčUNSKO LETO 2010 Analiza izvajanja proračuna EKJS – proračunsko leto 2010. namenski prejemki. C 4 Analiza izvajanja proračuna EKJS – proračunsko leto 2010. namenski prejemki. C 5 Izvajanje proračuna EKJS po poglavjih in državah članicah – proračunsko leto 2010 RAZVOJ RAZDELITVE ODHODKOV EKJS V PRORAčUNSKIH LETIH 2005 DO 2010 |

Opomba: Temu poročilu je priložen podroben delovni dokument Komisije. Celotno besedilo tega delovnega dokumenta (v angleščini) in priložene tabele (v angleščini) bodo na voljo tudi na evropski spletni strani Generalnega direktorata za Kmetijstvo (http://ec.europa.eu/agriculture/fin/finrep_en.htm). |

PRORAČUNSKI POSTOPEK [1]

PREDHODNI PREDLOG PRORAčUNA ZA LETO 2010

Predhodni predlog proračuna (PPP) za leto 2010 je Komisija sprejela in je bil predložen proračunskemu organu 29. aprila 2009. Predlagana odobrena proračunska sredstva za Evropski kmetijski jamstveni sklad (EKJS) iz poglavja 2 Finančnega okvira za obdobje 2007–2013 so znašala 43 744,9 milijona EUR.

Predlog proračuna za leto 2010

Svet je julija 2009 sprejel predlog proračuna za leto 2010. Odobritve za prevzem obveznosti EKJS so se v primerjavi s PPP zmanjšale za 354,9 milijona EUR na 43 389,98 milijona EUR.

Pisni predlog spremembe za leto 2010

Komisija je oktobra 2009 sprejela pisni predlog spremembe (PPS) št. 2 za PPP 2010, s katerim so zahteve odobritev za prevzem obveznosti za EKJS določene v višini 44 049,8 milijona EUR, kar je za 304,9 milijona EUR več, kot je bilo določeno v predhodnem predlogu proračuna. Glavni vzrok za to povečanje je bil znesek 280 milijonov EUR, predviden za konkretno podporo mlečni industriji zaradi krize v mlekarstvu.

Sprejetje proračuna za leto 2010

Svet je imel drugo obravnavo novembra 2009. Odobritve za prevzem obveznosti EKJS so se v primerjavi z višino, navedeno v pisnem predlogu spremembe, zmanjšale za 231 milijonov EUR na 43 818,8 milijona EUR[2], kar je zdaj vključevalo 300 milijonov EUR za konkretno podporo mlečni industriji in povečanje negativnih odhodkov, ki se nanašajo na potrditev obračunov EKJS za –230 milijonov EUR.

Evropski parlament je proračun za leto 2010 sprejel na plenarnem zasedanju decembra 2009.

Izglasovane odobritve za prevzem obveznosti EKJS so skupaj znašale 43 819,8 milijona EUR. Iz tega skupnega zneska so bile odobritve za prevzem obveznosti v višini 4 395,3 milijona EUR predvidene za tržne ukrepe v skladu s poglavjem 05 02, 39 273,0 milijona EUR pa za neposredne pomoči v skladu s poglavjem 05 03. Nadalje je proračun za leto 2010 predvidel odobritve za prevzem obveznosti v višini 371,9 milijona EUR v skladu s področjem politike 17 – Zdravje in varstvo potrošnikov ter 30,5 milijona EUR v skladu s področjem politike 11 – Pomorske zadeve in ribištvo.

Za podrobnejše podatke glej Prilogo 1.

Namenski prejemki za EKJS[3]

Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Taki namenski prejemki se lahko uporabijo za financiranje odhodkov EKJS, če proračunski organ ne odobri zadostnih proračunskih sredstev za financiranje odhodkov držav članic. Če se celotni prejemki ali del teh prejemkov ne porabi, se neporabljeni del samodejno prenese v naslednje proračunsko leto in uporabi za financiranje proračunskih potreb v tem letu.

Ob pripravi proračuna za leto 2010 je bila narejena ocena teh prejemkov za prihajajoče proračunsko leto, in sicer za znesek, ki bo zbran v proračunskem letu 2010, in tudi za znesek, za katerega se pričakuje, da bo prenesen v leti 2009 in 2010. Proračunski organ je to oceno upošteval pri sprejetju proračunskih odobritev za leto 2010. Natančneje:

- Prejemki, ki izvirajo iz popravkov na podlagi odločb o potrditvi skladnosti, so znašali približno 600,0 milijona EUR in 91,0 milijona EUR, medtem ko so bili prejemki iz naslova dajatev za mleko ocenjeni na 98,0 milijona EUR. Namenski prejemki, ki jih je še treba zbrati v proračunskem letu 2010, so tako ocenjeni na 789,0 milijona EUR.

- Pričakovani namenski prejemki, ki naj bi se v proračunskem letu 2010 prenesli iz proračunskega leta 2009, so bili ocenjeni na 133,0 milijona EUR.

Upoštevan je bil celotni znesek 922,0 milijona EUR, in sicer z znižanjem v višini 222,0 milijona EUR za operativna sredstva za organizacije proizvajalcev v sektorju sadja in zelenjave ter 700,0 milijona EUR za shemo enotnega plačila. Po upoštevanju teh zneskov je proračunski organ za ti dve shemi odobril sredstva v višini 547,0 milijona EUR oziroma 28 480,0 milijona EUR.

Začasni zneski za prestrukturiranje v sektorju sladkorja [4]

Začasni zneski za prestrukturiranje sektorja sladkorja se v skladu s členom 11 Uredbe Sveta št. 320/2006 obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje sladkorne industrije. Za vsako tržno leto od obdobja 2006/07 do obdobja 2008/09 se ti zneski nanašajo na količinske kvote za sladkor, inulinski sirup in izoglukozo, dodeljene izvajalcem v vsaki državi članici, ki jih morajo države članice vplačati v sklad v dveh obrokih, in sicer do 31. marca in 30. novembra vsakega leta.

Ob pripravi proračuna za leto 2010 je ocena teh prejemkov, ki naj bi se prenesli na proračun EU v tem letu, znašala 606,8 milijona EUR. Hkrati se je pričakovalo, da bo v proračunsko leto 2010 prenesen znesek v višini 717,9 milijona EUR iz proračunskega leta 2009.

Del proračuna EKJS v celotnem proračunu EU

Končni del proračuna EJKS (odobritve za prevzem obveznosti) v proračunu EU za obdobje 2004–2010 je naveden v Prilogi 2.

STANJE GOTOVINE IN UPRAVLJANJE ODOBRITEV

Upravljanje odobritev

Odobritve, ki so na voljo za proračunsko leto 2010:

V EUR |

Odhodkovni del proračuna (1) | Odobritve za prevzem obveznosti | Odobritve plačil | Del proračuna, ki se nanaša na prejemke (AR) (2) | Napovedi |

1. Začetne odobritve za EKJS | 43 819 801 768 | 43 917 807 586 | 1. Potrditev skladnosti | 600 000 000 |

2. Spremembe proračuna | 0 | 0 | 2. Nepravilnosti | 91 000 000 |

3. Vmesna vsota začetnih odobritev za EKJS, od tega: | 43 819 801 768 | 43 917 807 586 |

3a. Odobritve za deljeno upravljanje (brez TRDI EU 10) (3) | 43 360 100 000 | 43 360 100 000 | 3. Dodatna dajatev od proizvajalcev mleka | 98 000 000 |

3b. Odobritve za odhodke v okviru centraliziranega upravljanja (4) | 459 701 768 | 341 107 586 | 4. Začasni zneski za prestrukturiranje v sektorju sladkorja (5) | 607 000 000 |

3c. Odobritve za TRDI EU 10 | 0 | 216 600 000 | Celotna napoved AR | 1 396 000 000 |

4. Prenosi v/iz EKJS v letu | -83 529 | 45 666 471 |

5. Končne odobritve za EKJS, od tega: | 43 819 718 239 | 43 963 474 057 |

5a. Odobritve za deljeno upravljanje (brez TRDI EU 10) | 43 360 100 000 | 43 360 100 000 |

5b. Odobritve za odhodke v okviru centraliziranega upravljanja | 459 618 239 | 400 024 057 |

5c. Odobritve za TRDI EU 10 (6) | 0 | 203 350 000 |

(1) Odobritve, vključene v proračun za leto 2010, upoštevajoč namenske prejemke, ki naj bi bili zbrani v letu 2010, in prejemke, prenesene iz leta 2009 v leto 2010, v skladu s členom 10 Uredbe Sveta (ES) št. 1605/2002. (2) AR: Namenski prejemki, ki jih je treba zbrati. V vrstici prejemkov ni zneskov (p.m.),[5]napovedan znesek pa je naveden v proračunskih opombah. (3) TRDI: Začasni instrument za razvoj podeželja EU 10 (4) 80 % odobritev za prevzem obveznosti se nanaša na odhodke za veterinarske in fitosanitarne ukrepe na področju politike 17 – Zdravje in varstvo potrošnikov. Ostalo se v enaki meri nanaša na strategijo politike in usklajevanje na področju politike 05 – Kmetijstvo in razvoj podeželja ter za trge z ribiškimi proizvodi na področju politike 11 – Pomorske zadeve in ribištvo. (5) Ti dohodki so bili vir odobritev plačil za pomoči Sklada za prestrukturiranje industrije sladkorja. (6) V proračunskem letu so se prvotne odobritve plačil v višini 216,6 milijona EUR zmanjšale na 203,35 milijona EUR s pomočjo notranjega proračunskega prenosa. |

Izvršitev odobritev, ki so na voljo za proračunsko leto 2010:

v EUR |

Izvrševanje odobritev za prevzem obveznosti | Izvrševanje odobritev plačil |

Deljeno upravljanje (nediferencirane odobritve): | 43 932 376 108,90 | 43 932 376 108,90 |

Odhodki v okviru centraliziranega upravljanja (1) | 443 936 238,44 | 344 004 974,21 |

TRDI EU 10 | 0,00 | 199 348 292,50 |

Skupaj (vključno s Skladom za prestrukturiranje industrije sladkorja) Sklad za prestrukturiranje industrije sladkorja Skupaj (brez Sklada za prestrukturiranje industrije sladkorja) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) Skupaj odhodki v okviru neposrednega upravljanja vključujejo znesek4,98 milijona EUR, ki je financiran iz namenskih prejemkov.

Za proračunsko leto 2010 je znesek dejansko uporabljenih odobritev za prevzem obveznosti znašal 44 376 312 347,34 EUR, znesek odobritev plačil pa 44 475 729 375,61 EUR.

Izvrševanje proračuna – Odhodki v okviru neposrednega upravljanja s strani Komisije

v EUR |

Odhodki v okviru centraliziranega upravljanja | Odobritve za prevzem obveznosti | Sprostitev obveznosti | Odobritve plačil | Prenosi v leto 2011 (2) |

Odobritve (C1) (1) | 459 618 239,00 | - | 400 024 057,00 | - |

Izvrševanje (C1) | 438 956 113,58 | - | 314 076 513,37 | 31 740 465,18 |

Zapadle odobritve | 20 662 125,42 | - | 85 947 543,63 | - |

(1) Vključuje prenos v/iz EKJS: -83 529 EUR za odobritve za prevzem obveznosti in 58 946 471 EUR za odobritve plačil (2) Prenosi v leto 2011 samo za nediferencirana sredstva. |

V proračunu za leto 2010 so bile za odhodke v okviru centraliziranega upravljanja predvidene odobritve za prevzem obveznosti v višini 459,6 milijona EUR. V letu 2010 je bil izveden znesek v višini 439 milijonov EUR. Razlika v teh odobritvah, ki je znašala 20,6 milijona EUR, se je črtala. Približno 80 % odobritev za prevzem obveznosti zadeva odhodke na področju 17 – Zdravje in varstvo potrošnikov. Ostalo v enaki meri zadeva strategijo politike in usklajevanje na področju politike 05 – Kmetijstvo in razvoj podeželja ter trge z ribiškimi proizvodi na področju politike 11 – Pomorske zadeve in ribištvo.

Od leta 2007 in v skladu s členom 149 Finančne uredbe je večina odobritev EKJS za odhodke, ki jih v okviru centraliziranega upravljanja opredeli Komisija, diferenciranih odhodkov. Samodejni prenos v leto 2011, ki se nanaša le na nediferencirane odobritve, znaša 31,7 milijona EUR.

Mesečna plačila

Mesečna plačila državam članicam

Mesečna plačila za pokrivanje odhodkov

Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[6] določa, da „Komisija izvrši mesečna plačila za odhodke akreditiranih plačilnih agencij držav članic v referenčnem mesecu […] “. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni.

Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice.[7]. Preverjanja in popravki mesečnega knjiženja odhodkov in prihodkov se opravljajo na podlagi podrobnih izjav.[8] Poleg tega bodo ta plačila postala dokončna po preverjanju odločitev o postopku potrditve obračunov.

Plačila, ki so jih izvedle države članice od 16. oktobra 2009 do 15. oktobra 2010, so vključena v sistemu za mesečna plačila. Pri preostalih plačilih Komisija izvrši neposredna plačila za omejeno število ukrepov.

Skupni neto znesek izvršenih mesečnih plačil za proračunsko leto 2010 znaša 42 315 080 082,3 EUR.

Odločbe o mesečnih plačilih za leto 2010

Za proračunsko leto 2010 je Komisija sprejela 12 odločb o mesečnih plačilih. Poleg tega je bilo decembra 2010 odobreno dodatno mesečno plačilo, ki prilagaja že odobrena mesečna plačila k skupnim odhodkom za to proračunsko leto.

IZVRŠEVANJE PRORAČUNA EKJS ZA LETO 2010

Uvod

Kmetijsko leto 2010 je bilo zaznamovano s povečanjem prodajnih cen kmetijskih proizvodov v EU in na svetovnih trgih. Ugodno stanje na kmetijskih trgih je še dodatno spodbudil splošen gospodarski položaj, saj so države začele izhajati iz najgloblje recesije v zadnjih desetletjih. Na raven odhodkov EKJS in uporaba razpoložljivih odobritev za prevzem obveznosti za ukrepe na trgu, ki je bila skoraj na ravni iz leta 2009, so najbolj vplivale povečane potrebe pokritju intervencij na področju žita, operativni skladi za organizacije proizvajalcev v sektorju sadja in zelenjave ter plačilo pomoči za ukrepe, ki jih je Komisija sprejela v sektorju mleka v letu 2009. Glede neposrednih plačil je bila raven odhodkov EKJS višja kot v letu 2009, in sicer zaradi stalnega postopnega uvajanja teh plačil v EU 12 v letu 2010.

Uporaba odobritev proračuna EKJS v celotnem proračunu EU

Izvrševanje proračuna je znašalo 44 046,0 milijona EUR. Ta odhodek se je financiral iz začetnih odobritev proračuna, z uporabo celotnega zneska namenskih prejemkov v višini 141,7 milijona EUR, ki je bil prenesen iz leta 2009, in dela namenskih prejemkov za leto 2010 v višini 105,4 milijona EUR od skupno 1 010,5 milijona EUR.

Na področju politike 05 – Kmetijstvo in razvoj podeželja so odhodki za ukrepe na trgu znašali 3 983,8 milijona EUR, za neposredne pomoči pa 39 675,7 milijona EUR. Odhodki za neposredne pomoči so presegli izglasovane proračunske odobritve in so bili delno pokriti s prenosi odobritev z drugih proračunskih postavk ter delno s prejemki, namenjenimi proračunu EKJS.

Poleg tega je omenjen skupni znesek izvrševanja vključeval odhodke v višini 30,4 milijona EUR za ukrepe na trgu ribiških izdelkov in odhodke v višini 359,9 milijona EUR[9] za veterinarske in fitosanitarne ukrepe.

Za podrobnejše podatke o izvrševanju proračuna glej Prilogo 3.

Priloga 5 predstavlja razčlenitev odhodkov za ukrepe na trgu, neposredna plačila in revizijo odhodkov za kmetijstvo po členih in državah članicah.

PRIPOMBE K IZVAJANJU PRORAČUNA EKJS V LETU 2010

V nadaljevanju je predstavljen kratek komentar uporabe proračunskih odobritev za kmetijstvo, ki temelji na podrobnostih iz Priloge 3.

Poglavje 05 02: Intervencije na kmetijskih trgih

Uvod

Skupna plačila za to proračunsko področje so znašala 3 983,8 milijona EUR, financirala pa so se z izglasovanimi proračunskimi sredstvi v višini4 395,3 milijona EUR. Te odobritve so bile prenesene na druge proračunske postavke, da bi pokrile dodatne odhodke, potrebne za shemo enotnih plačil in potrditev skladnosti obračunov EKJS. Pri namenskih prejemkih je bilo 1,9 milijona EUR porabljenih za kritje odhodkov v sektorju sadja in zelenjave, razpoložljiva razlika pa je bila prenesena naprej v leto 2011.

Žita

Po precejšnjem upadu pridelka in splošnem padcu cen žit je bilo glavni razlog za preveliko izvrševanje v tem sektorju dejstvo, da so se intervencijske zaloge povečale s približno 1,56 milijona ton na začetku leta na približno 5,56 milijona ton na koncu leta, predvsem zaradi odkupa ječmena.

Povračila za proizvode, ki ne spadajo v Prilogo 1

Odhodki držav članic so bili nižji od pričakovanih zlasti zaradi plačila vračil za mlečne proizvode, vključene v izvožene predelane kmetijske proizvode, saj je Komisija zaradi bistveno izboljšanega položaja na trgu mlečnih proizvodov novembra 2009 določila stopnjo povračil 0.

Programi za hrano

Malenkostno premajhna poraba sredstev v sektorju je bila posledica dejstva, da niso vse države članice v celoti izvršile odobrenega načrta razdeljevanja za leto 2010 za žita in posneto mleko v prahu ter da so bili prijavljeni upravni stroški, stroški prenosa in prevoza za dejavnosti razdelitev za leto 2010 nižji od predvidenih. Pričakuje se, da bodo ti stroški prijavljeni v letu 2011.

Sadje in zelenjava

Preveliko izvrševanje v tem sektorju je bilo predvsem posledica višjih plačil držav članic za operativna sredstva za organizacije proizvajalcev in za pomoč skupinam proizvajalcev za predhodno odobritev v primerjavi z odobritvami, izglasovanimi v proračunu. Višja plačila so bila pokrita s prenosi odobritev z drugih proračunskih postavk in prejemkov, dodeljenih temu sektorju.

Proizvodi sektorja za pridelavo grozdja

Primarni ukrepi, ki so se financirali v tem sektorju, so nacionalni programi podpore in program krčenja. Države članice so zabeležile nekoliko nižje odhodke za nacionalne programe podpore v primerjavi z zneski, predvidenimi v programih, ki so bili zadovoljivo izvršeni, namreč v višini približno 99 % predvidenih odobritev. Prav tako so bili nižji odhodki za pomoči, plačane v okviru programa krčenja v primerjavi z zneskom, predvidenim v proračunu.

Mleko in mlečni izdelki

Odobritve sektorja so bile določene na podlagi pričakovanih potreb, ki so izhajale iz težkega položaja na trgu mleka in mlečnih proizvodov v letu 2009. Vendar pa so bile kljub višjim plačilom za sektor v letu 2010 izglasovane proračunske odobritve premalo izvršene zaradi bistvenega izboljšanja pogojev na trgu mleka in mlečnih izdelkov od konca 2009, zaradi česar je Komisija v novembru 2009 določila ničelno stopnjo izvoznih nadomestil za mleko in mlečne proizvode ter ustavila pritok posnetega mleka v prahu in masla v javne zaloge. Zaradi tega so države članice zabeležile nižja plačila za izvozna nadomestila, umik iz javnih zalog masla in posnetega mleka v prahu pa je povzročil splošen neto dobiček iz javnih zalog teh proizvodov.

Poglavje 05 03: Neposredne pomoči

Izglasovane odobritve za to poglavje proračuna za leto 2010 so znašale 39273,0 milijona EUR, medtem ko so plačila znašala približno39 675,7 milijona EUR. To navidezno preveliko izvrševanje je bilo predvsem posledica sheme enotnega plačila, v kateri so se odobritve plačil zmanjšale, da bi se upoštevali namenski prejemki, in je bilo delno krito s proračunskimi prenosi iz drugih proračunskih postavk, delno pa s prejemki, ki so bili namenjeni tej shemi v proračunu za leto 2010.

Poglavje 05 07: Revizija odhodkov za kmetijstvo

Člen 05 07 01: Nadzor odhodkov za kmetijstvo

Ta člen vključuje zlasti zneske, odobrene za proračun EKJS v obliki popravkov potrditev obračunov in iz naslova nespoštovanja rokov za plačila upravičencem. Končni skupni znesek teh popravkov je znašal 54,2 milijona EUR. Proračunske odobritve, ki jih je za leto 2010 sprejel proračunski organ, so znašale 310 milijonov EUR za te popravke. Komisija je ta račun zaprla s prenosom izglasovanih odobritev v višini 256 milijona EUR, ki so ostale na voljo v delu proračuna, namenjenemu intervencijam na trgu.

IZVRŠEVANJE NAMENSKIH PREJEMKOV

Namenski prejemki za EKJS

Namenski prejemki, dejansko preneseni iz leta 2009 v leto 2010, so znašali 141,7 milijona EUR in so bili v celoti porabljeni za financiranje odhodkov proračunskega leta 2010 v skladu s členom 10 Finančne uredbe. Ta znesek je kril odhodke v višini 0,7 milijona EUR za operativna sredstva za organizacije proizvajalcev, 140,7 milijona EUR za shemo enotnega plačila, 0,1 milijona EUR za potrditev obračunov iz prejšnjih let in 0,2 milijona EUR za raziskave strukture kmetijskih gospodarstev.

Namenski prejemki, ki so bili pobrani v letu 2010, so znašali 1 010,5 milijona EUR. Del teh namenskih prejemkov, ki so bili pobrani v letu 2010, v višini 105,4 milijona EUR se je porabil za kritje odhodkov, ki so nastali med letom, in sicer za sektor sadja in zelenjave ter shemo enotnega plačila. Razlika v višini 905,1 milijona EUR se je samodejno prenesla v proračun za leto 2011 za financiranje proračunskih potreb za navedeno leto.

Za podrobnosti glej prilogi 4-I in 4-II.

Namenski prejemki v zvezi z začasnimi zneski za prestrukturiranje v sektorju sladkorja

Skupni znesek namenskih prejemkov, ki so jih države članice prenesle v letu 2010, je znašal 606,8 milijona EUR, kar je enako prvotno ocenjenemu znesku. Poleg tega so namenski prejemki, ki so se prenesli iz leta 2009 v leto 2010, znašali 768,3 milijona EUR. Tako je skupni znesek namenskih prejemkov na voljo v proračunu EU za leto 2010 v obliki začasnih zneskov za prestrukturiranje znašal 1 375,1 milijona EUR. Začasni zneski za prestrukturiranje tako po izplačilih pomoči upravičencem iz Sklada za prestrukturiranje industrije sladkorja znašajo 1 044,8 milijona EUR in se bodo prenesli v leto 2011.

Za podrobnosti glej prilogi 4-I in 4-II.

Sklad za prestrukturiranje industrije sladkorja

Med proračunskim letom 2010 so države članice skupno plačale približno 330,3 milijona EUR za pomoči za prestrukturirano industrijo sladkorja, pomoči za diverzifikacijo in pomoči za rafiniranje sladkorja. Navedene pomoči so se izplačale iz prej navedenih prejemkov, ki izhajajo iz začasnih zneskov za prestrukturiranje v sektorju sladkorja in zlasti iz namenskih prejemkov, prenesenih iz leta 2009 v leto 2010.

Za podrobnosti glej Prilogo 3.

RAZČLENITEV PO VRSTAH ODHODKOV

CELOTNI odhodki EKJS dosegajo 44 046 milijonov EUR (brez upoštevanja Sklada za prestrukturiranje industrije sladkorja). V nadaljevanju je ta odhodek razčlenjen na najpomembnejše kategorije z navedbo odstotka, ki ga te predstavljajo, in skupen odhodek EKJS za leto 2010:

Skladiščenje

Odhodki za skladiščenje so znašali 93,6 milijona EUR, tj. 0,21 % od celotnega zneska. Glavni zadevni proizvodi so bili proizvodi iz sektorjev žit, vina, oljčnega olja in sira.

Izvozna nadomestila

Poraba za izvozna nadomestila je znašala 385,1 milijona EUR, tj. 0,87 % celotnega zneska, in se je nanašala zlasti na mlečne izdelke, prašičje meso, izdelke, ki ne spadajo v Prilogo 1, in goveje meso.

Drugi ukrepi na trgu

Poleg skladiščenja in izvoznih nadomestil so drugi odhodki za tržne ukrepe znašali 3 454,8 milijona EUR, tj. 7,84 % letnega skupnega zneska. Ta kategorija zajema odhodke, ki so povezani predvsem s trgi žit, programov za hrano, sadja in zelenjave, vina, mleka in mlečnih izdelkov, govejega in telečjega mesa ter prašičjega mesa. Ta odhodek vključuje tudi nekatere druge manjše zneske, kot so popravki, nastali z revizijo kmetijskih odhodkov.

Neposredna plačila

Odhodki za skladiščenje so znašali 39 675,7 milijona EUR, tj. 90,1 % od celotnega zneska.

Neposredni odhodki v okviru centraliziranega upravljanja

Ti odhodki so znašali 443,9 milijona EUR, tj. 1,01 %, ter so bili plačani neposredno Komisiji in so večinoma krili odhodke v zvezi z veterinarskimi in fitosanitarnimi ukrepi, računovodskimi podatki s kmetij in kmetijskimi raziskavami.

Razvoj podeželja

V proračunu za leto 2010 niso bile predvidene nobene odobritve za Jamstveni oddelek nekdanjega EKUJS.[10] Obenem so države članice prijavile povračila predhodno plačanih zneskov v višini –7,1 milijona EUR.

Razvoj te razčlenitve po vrstah odhodkov za obdobje 2005–2010 je prikazan v Prilogi 6.

[pic]

[pic]

[pic]

[pic]

[pic]

[pic]

[pic]

[1] Postopek je predstavljen v Prilogi 1.

[2] Znesek 300 milijonov EUR, predviden za konkretno podporo mlečni industriji, je bil sprva v rezervi.

[3] Ti zneski niso vključeni v proračunske postavke prejemkov (člen 670 za namenske prejemke za EKJS), so pa omenjeni v proračunskih opombah za ta člen.

[4] Ti zneski niso vključeni v proračunske postavke prejemkov (člen 680 za začasne zneske za prestrukturiranje v sektorju sladkorja), so pa omenjeni v proračunskih opombah za ta člen.

[5] p.m.: „pour mémoire“.

[6] UL L 209, 11.8.2005, str. 1.

[7] Te izjave o odhodkih države članice posredujejo mesečno na 10. dan v mesecu N + 1.

[8] Podrobne izjave predložijo države članice (po razpredelnici 104) mesečno na 20. dan v mesecu N + 1

[9] Ta znesek vključuje plačila v višini 4,8 milijona EUR za področje politike 17 na podlagi namenskih prejemkov, prenesenih iz let 2009 in 2010 ter na novo zbranih namenskih prejemkov v letu 2010.

[10] Razvoj podeželja, ki se je financiral iz nekdanjega Evropskega kmetijskega usmerjevalnega in jamstvenega sklada, Jamstvenega oddelka (EKUJS) – programsko obdobje 2000–2006.